Johannes Bøe
Store norske leksikon,Historie,Arkeologi,Arkeologer
Johannes Bøe var en norsk arkeolog, dr.philos. i 1931. Han var professor i nordisk arkeologi fra 1942 til 1961. Bøe foretok en rekke studiereiser i utlandet og var fra 1932 til 1950 generalsekretær for Congrès international des sciences préhistoriques et protohistoriques, som han reorganiserte etter krigen.
Av hans vitenskapelige produksjon kan nevnes Norske guldfund fra folkevandringstiden (1922), Norsk gravguld fra ældre jernalder (1927) og Jernalderens keramikk i Norge (dr.avh. 1931).Hans tallrike arkeologiske undersøkelser på Vestlandet førte blant annet til arbeidet om steinalderens vestnorske helleristninger Felszeichnungen im westlichen Norwegen (1932), til publikasjonene Boplassen i Skipshelleren på Straume i Nordhordland (1934) og Til høgfjellets forhistorie (1942).Sammen med Anders J. Nummedal utgav han en omfattende bearbeidelse av dennes store boplassfunn fra steinalderen i Finnmark, Le Finnmarkien: les origines de la civilisation dans l'extrême-nord de l'Europe (1936). Les mer i Store norske leksikon arkeologi Les mer i Norsk biografisk leksikon Johannes Bøe – i Norsk biografisk leksikon